என் ஊர் சுரண்டை

பச்சை வயல்கள் சூழ்ந்த அழகே,
பனை மரங்கள் வானம் தொடும் ஊரே,
தென்காசி மண்ணின் திலகமே,
என் உயிரில் கலந்த சுரண்டையே!

சிந்தாமணி நீரில் சிலுசிலுப்பு,
சிறுவயது நினைவில் இனிப்பு,
தேரோடும் வீதியில் திருவிழா,
தெய்வங்கள் வாழும் திருவூரா!

அம்மா சமைத்த பழைய சோறும்,
அய்யா சொன்ன கதைகள் நூறும்,
தூசி படிந்த தெரு மண்ணிலும்,
தேன் சுவைக்கும் என் சுரண்டையில்!

எங்கு சென்றாலும் மறப்பேனோ,
என் ஊர் பெயரை துறப்பேனோ,
கோவை வந்தாலும், கடல் கடந்தாலும்,
[bookmark: _GoBack]சுரண்டை என்றால் உயிர் துடிக்கும்!
